 

#### ROMANIA

ORAŞUL VICTORIA

Strada Stadionului , nr.14, jud. Brasov Tel: 0268/241525

Fax: 0268/241501 E-mail: [primaria.victoria@yahoo.com](mailto:primaria.victoria@yahoo.com)

CF 4523207

# PROCES VERBAL

Încheiat azi **26.07.2018** cu ocazia sedinţei ordinare a Consiliului Local Victoria.

**Dl. Urian Nicolae** - Buna ziua ! Cu permisiunea dumneavoastră vom începe ședința ordinară de astăzi.

Având în vedere Dispoziția primarului nr. 317/23.07.2018 d-na Tocoaie Gabriela este în concediu de odihnă iar eu o înlocuiesc.

Ședința ordinară a fost convocată prin Dispoziția nr.303/18.07.2018 iar anunțul privind organizarea ședinței a fost publicat pe site-ul primăriei : http//www.primaria.victoria.ro.

La ședința Consiliului Local din totalul de 15 consilieri în funcție, sunt prezenți 11 consilieri, ceea ce inseamnă că ședința este statutară, dl. consilier Băiulescu Cristian lipsește motivat.

Conform regulamentului de organizare şi funcţionare a consiliului local şi art 46 din Legea 215/2001 :

Nu poate lua parte la deliberare şi la adoptarea hotărârilor consilierul local care, fie personal, fie prin soţ, soţie, afini sau rude până la gradul al patrulea inclusiv, are un interes patrimonial în problema supusă dezbaterilor consiliului local, cu excepţia situaţiilor prevăzute la art. 57 alin.(4^1) şi art.101 alin.(3^1).

Conform art. 75 din Legea 393/2004 privind statutul alesilor locali:

Aleşii locali au un interes personal într-o anumită problema, dacă au posibilitatea să anticipeze ca o decizie a autorităţii publice din care fac parte ar putea prezenta un beneficiu sau un dezavantaj pentru sine sau pentru:

a) soţ, soţie, rude sau afini până la gradul al doilea inclusiv;

b) orice persoana fizica sau juridica cu care au o relaţie de angajament, indiferent de natura acestuia;

c) o societate comercială la care deţin calitatea de asociat unic, funcţia de administrator sau de la care obţin venituri;

d) o alta autoritate din care fac parte;

e) orice persoana fizica sau juridica, alta decât autoritatea din care fac parte, care a făcut o plata către aceştia sau a efectuat orice fel de cheltuieli ale acestora;

f) o asociaţie sau fundaţie din care fac parte.

**Dl Urian Nicolae –** Conform regulamentului de organizare şi funcţionare a consiliului local vă rog să faceți propuneri pentru președintele de ședință al lunii iulie.

**D-na consilier Pasere Alexandrina** – îl propun pe dl. consilier Stânea Timotei Valentin.

**Dl Urian Nicolae -** vă rog să votațipropunerea făcută

**Se aprobă cu 11 voturi pentru, niciunul împotrivă, o abţinere.**

**Dl. consilier Stânea Timotei-Valentin-** Bună seara ! Declar ședința deschisă și **supun**

**aprobării dumneavoastră :**

**- procesul verbal din\_28.06.2018.**

Vă rog să votați**.**

**Se aprobă cu 11 voturi pentru, niciunul împotrivă, o abţinere.**

**- procesul verbal din\_11.07.2018.**

Vă rog să votați**.**

**Se aprobă cu 11 voturi pentru, niciunul împotrivă, o abţinere.**

**Dl. consilier Stânea Timotei-Valentin** – **supun spre aprobare ordinea de zi:**

Vă rog să votați**.**

**Se aprobă cu 11 voturi pentru, niciunul împotrivă, o abţinere.**

**Se trece la punctul I al ordinii de zii – ÎNTREBĂRI ŞI INTERPELĂRI**

**Dl. consilier Stanea Daniel** – solicită toaletarea copacilor la intrarea in oraș, pe strada Victoriei.

**Dl. consilier Ivan Adrian** – Toaletarea copacilor s-a efectuat în primavară, iar pe timp de vara nu este permis acest lucru.

**D-na consilier Pasere Alexandrina** – pe str. Gării nr.28 nu există stâlp de iluminat public.

**Dl. Urian Nicolae** – se va aduce la cunoștință d-lui primar și se va răspunde în carul ședinței următoare.

**Se trece la punctul I al ordinii de zii – PROIECTE DE HOTĂRÂRI**

**Proiect de Hotărâre nr.1** - Cu privire la aprobarea prelungirii valabilitaţii Planului Urbanistic General nr.33033 al Oraşului Victoria, judeţul Braşov si a Regulamentului local de urbanism aferent, pe o perioada de maxim 5 ani în condiţiile prevăzute de alin.1^3 al art.46 din Legea 350/2001 republicată, respectiv până la data de 31.12.2023.

**Inițiator: Primar Cristian Gheorghe.**

Avizele comisiilor: C1 ,C2 , C3, C4, C5 – avize favorabile

**Dl. consilier Stanea Daniel -** de ce este necesară prelungirea valabilității PUD –ului cu inca 5 ani.

**Dl. Urian Nicolae** – Prelungirea PUG –ului nr.33033 este necesară în condițiile prevăzute de Legea nr.350/2001 datorită faptului că noul PUG nu este avizat de OCPI Brasov intrucât suntem în litigui privind delimitarea administrativ teritorială între orașul Victoria și comuna Ucea.

Nemaifiind discuții se supunea spre aprobare proiectul de hotărâre și se adoptă cu 11 voturi pentru, niciunul împotrivă, nicio abţinere, devenind **Hotărârea Consiliului Local nr.109**

**Proiect de Hotărâre nr.2**- Cu privire la aprobarea înființării serviciului de iluminat public în Orașul Victoria, aprobarea Studiului de oportunitate a serviciului de iluminat public, stabilirea modalității de gestiune a serviciului de iluminat public, a Regulamentului de organizare și funcționare a serviciului de iluminat public, a Caietului de sarcini al serviciului de iluminat public și transferul competențelor în gestionarea serviciului de iluminat public în Orașul Victoria către Asociaţia Intercomunitară Eco Sistem Victoria.

**Inițiator: Primar Cristian Gheorghe.**

Avizele comisiilor: C1 ,C2 , C3, C4, C5 – avize favorabile

**Dl. consilier Lup Alexandru** – înființarea serviciului este obligatoriu după lege.

**D-na consilier Saftiuc Adriana** – de ce este necesar ca serviciul de iluminat public să fie transferat spre a fi gestionat de către Asociatia Intercomunitară Eco Sistem Victoria?

**Dl. Urian Nicolae** – Legea 230/2006 privind serviciul de iluminat public și Legea 51/2006 privind serviciile de utilități publice prevăd transferul competențelor către Asociații Intercomunitare întrucât acestea au ca obiect de activitate prestarea serviciilor publice și implicit Asociatia Intercomunitară Eco Sistem Victoria prin actul constitutiv are pe lângă serviciul de salubrizare și celelalte servicii publice.

Nemaifiind discuții se supunea spre aprobare proiectul de hotărâre și se adoptă cu 9 voturi pentru, niciunul împotrivă, 2 abţineri, având în vedere ca proiectul nu a intrunit numarul necesar de voturi se respinge.

**Proiect de Hotărâre nr.3** - Cu privire la aprobarea vânzării directe în temeiul art.123 alin.3 din Legea 215/2001 republicată, coroborat cu art.8 din Legea 15/2003 către Tomescu Dorin și Tomescu Iuliana, a terenului de 300 mp, înscris în CF 100793 nr.cad.100793 situat în str.Lalelelor nr.10, imobil ce face parte din proprietatea privată a localităţii Or.Victoria.

**Inițiator: Primar Cristian Gheorghe.**

Avizele comisiilor: C1 ,C2 , C3, C4, C5 – avize favorabile

Nemaifiind discuții se supunea spre aprobare proiectul de hotărâre și se adoptă cu 11 voturi pentru, niciunul împotrivă, nicio abţinere, devenind **Hotărârea Consiliului Local nr. 110**

**Proiect de Hotărâre nr.4-** Cu privire la aprobarea încheierii unui act adiţional la contractul de prestări servicii nr.6799/75RC/02.08.2012 încheiat între Or.Victoria și SC Victoria Parc Industrial SRL privind modificarea art.3.1 - Cap.III – durata contractului.

**Inițiator: Primar Cristian Gheorghe.**

Avizele comisiilor: C1 ,C2 , C3, C4, C5 – avize favorabile

Nemaifiind discuții se supunea spre aprobare proiectul de hotărâre și se adoptă cu 11 voturi pentru, niciunul împotrivă, nicio abţinere, devenind **Hotărârea Consiliului Local nr. 111**

**Proiect de Hotărâre nr.5 -** Cu privire la aprobarea schimbării destinaţiei spațiului în suprafață de 17,15 mp situată în Or.Victoria str.Stadionului nr.20/6 înscris în CF 100248-C1-U6, din spațiu cu altă destinație decât locuință în spațiu cu destinația locuinţă.

**Inițiator: Primar Cristian Gheorghe.**

Avizele comisiilor: C1 ,C2 , C3, C4, C5 – avize favorabile

Nemaifiind discuții se supunea spre aprobare proiectul de hotărâre și se adoptă cu 11 voturi pentru, niciunul împotrivă, nicio abţinere, devenind **Hotărârea Consiliului Local nr. 112**

**Proiect de Hotărâre nr.6 -** Cu privire la aprobarea vânzării în condiţiile art.123 alin.3 din Legea 215/2001 republicată, HCL nr.82/27.10.2016, a terenului de 43 mp situat în Or.Victoria str.Albota nr.1M înscris în CF 100796 nr.topo/nr.cad.91/2/1/2/2/2/2/2/2/2/10/2/2/7/4 ce aparține proprirtății private a Or.Victoria.

**Inițiator: Primar Cristian Gheorghe.**

Avizele comisiilor: C1 ,C2 , C3, C4, C5 – avize favorabile

Nemaifiind discuții se supunea spre aprobare proiectul de hotărâre și se adoptă cu 11 voturi pentru, niciunul împotrivă, nicio abţinere, devenind **Hotărârea Consiliului Local nr. 113**

**Proiect de Hotărâre nr.7 -** Cu privire la aprobarea vânzării prin licitaţie publică a terenului de 250 mp, situat în str.Libertății nr.20, a documentaţiei cadastrale de dezmembrare şi primă înscriere precum şi a documentaţiei de licitaţie, bun imobil ce face parte din proprietatea privată a localităţii Or.Victoria, cu destinaţia „prestări servicii, activități comerciale și alimentație publică”.

**Inițiator: Primar Cristian Gheorghe.**

Avizele comisiilor: C1 ,C2 , C3, C4, C5 – avize favorabile

**D-na consilier Saftiuc Adriana -** față de suprafață mi se pare că este mult prea ieftin.

**Dl. consilier Miclea Ioan** – este prețul de pornire al licitației la care se adaugă TVA-ul, prețul pe mp este stabilit în baza horărârii consiliului local.

**Dl. consilier Stanea Daniel –** din schiță nu mi-am dat seama, spațiul este liber?

**Dl. Urian Nicolae** – da spațiul este liber, Biserica Adventistă are 514 mp sub regim de concesiune, diferența până la 1300 mp este deținută în inchiriere, dar prin hotarare nu plătesc. Spațiul nu este afectat de clădiri și aparține orașului.

Nemaifiind discuții se supunea spre aprobare proiectul de hotărâre și se adoptă cu 10 voturi pentru, niciunul împotrivă, o abţinere, devenind **Hotărârea Consiliului Local nr. 114**

**Proiect de Hotărâre nr.8 -** Cu privire la stabilirea dobânzilor pentru vânzarea în lei cu plata în rate a unor bunuri imobile terenuri cu sau fără construcții proprietatea privată a Or.Victoria și a locuințelor din fondul locativ de stat.

**Inițiator: Primar Cristian Gheorghe.**

Avizele comisiilor: C1 ,C2 , C3, C4, C5 – avize favorabile

**Dl. consilier Stanea Daniel-** sunt stabilite și dobânzi?

**Dl. Urian Nicolae-** în cadrul proiectului de hotărâre se prevăd dobânzi de 10 și respectiv 3%.

**Dl. consilier Stanea Daniel –** propun un amendament , să se calculeze și inflația.

**Dl. Urian Nicolae-** inflația nu o putem aplica în acest caz, aceasta o aplicăm în cazul contractului de concesiune în lei. Aici este vorba de vanzarea unor bunuri in rate la care aplicăm dobânda.

**Dl. consilier Stanea Daniel-**am inteles, imi retrag amendamentul.

Nemaifiind discuții se supunea spre aprobare proiectul de hotărâre și se adoptă cu 11 voturi pentru, niciunul împotrivă, nicio abţinere, devenind **Hotărârea Consiliului Local nr. 115**

**Proiect de Hotărâre nr.9 -** Cu privire la aprobarea încheierii unui act adiţional la contractul de concesiune nr.3532/04.06.2004 cu privire la modificarea , art.1 Cap.II – obiectul contractului şi art.5 Cap.IV- preţul concesiunii.

**Inițiator: Primar Cristian Gheorghe.**

Avizele comisiilor: C1 ,C2 , C3, C4, C5 – avize favorabile

Nemaifiind discuții se supunea spre aprobare proiectul de hotărâre și se adoptă cu 11 voturi pentru, niciunul împotrivă, dl. consilier Ciceu Adrian se abține de la vot, devenind **Hotărârea Consiliului Local nr. 116**

**Proiect de Hotărâre nr.10 –** Cu privire la aprobarea decontării cheltuielilor pentru naveta cadrelor didactice din învăţământul preuniversitar la Colegiul Tehnic ”Dr. Al. Bărbat” Victoria

**Inițiator: Primar Cristian Gheorghe.**

Avizele comisiilor: C1 ,C2 , C3, C4, C5 – avize favorabile

Nemaifiind discuții se supunea spre aprobare proiectul de hotărâre și se adoptă cu 11 voturi pentru, niciunul împotrivă, nicio abținere, devenind **Hotărârea Consiliului Local nr. 117**

**Proiect de Hotărâre nr.11 –** Cu privire la acordul Consiliului Local Victoria în vederea înființării Poliției Locale la nivelul Or. Victoria

**Inițiator: Stînea Timotei -Valentin**

Avizele comisiilor: C1- impotrivă ,C2 , C3, C4, C5 – avize favorabile cu discuții.

**Dl. consilier Tabacu Traian** – noaptea la poliție avem un singur ofițer care stă la sediu, noi cotizăm lunar cu 15.000 lei, chiar dacă ar mai fi ca primăria să mai pună 10.000 lei, am făcut un calcul la 6 angajati și un sef de birou, ar veni cam 20-25 mii lei. Dar cel puțin ai un serviciu care-ți aduce și bani, din amenzi, firma de paza nu-ți aduce niciun ban și nu au competențe din punct de vedere juridic, fac doar pază. Eu spun că este foarte necesară inființarea.

**Dl. consilier Lup Alexa**ndru – noi am discutat in comisie, propunerea aceasta a mai fost când eram viceprimar, insă s-au făcut socoteli, două aspecte aș sublinia la acest proiect: proiectul trebuie să fie insoțit de niste socoteli, nu sunt impotrivă și asa stau unii toată ziua in fata casei de cultură.

Deci in primul rand ca sa putem aproba trebuie să avem un studiu de oportunitate, sa vedem ce inseamna acest lucru. Eu vă pot spune, că s-au făcut calcule, inseamnă cel puțin un miliard pe lună din bugetul local, noi la ora actuală nu facem nimic altceva decât mărim salarii și personalul din primărie, când eram eu era jumătate și de salarii nu mai vorbesc, puteți vedea la o executie bugetara procentul pentru salarii.

Si ce facem, mai venim incă o data cu aceste cheltuieli. Se spune foarte frumos, daca politia nu e in stare să-i prinda ii prinde Politia locala, nu cred toate acestea. Dar vă rog să vă gandiți mai cu adâncime, ce inseamna Poliția locală?

Eu in principiu nu sunt de acord cu infiintarea Poliției locale astăzi, daca totusi consiliul local doreste acest lucru atunci trebuie să amânăm proiectul și sa-l completăm cu datele necesare pe baza căreia să luăm o hotărâre, ceea ce se spune aici nu este suficient. Sunt lucruri de bun simț care se spun in expunerea dvs. de motive, dar nu sunt convins că le rezolvă.

Nu avem o zona de agrement in zona de lacuri, canalizarea de pe Moldoveanu, mai mare rusinea, nu avem bani dar in schimb vrem poliție.

**Dl. consilier Tabacu Traian -** Vreau să spun ca executivul a făcut pentru 11 persoane, noi suntem 7000 și eu cred că sunt de ajuns 6 angajati, problema este să previ infractiunile, 80% din cazuri sunt de prevenire

**Dl. consilier Lup Alexa**ndru – trebuie să fie cel putin 2 pe tură, unde ati vazut politie rutiera unul singur?

**Dl. consilier Urdea Gh**eorghe – rezerva noastră vizavi de acest proiect a fost tocmai legată de buget, nu cred că reusim să realizam acest lucru. Zilele trecute am asistat la o analiza vizavi de cheltuielile de personal care sunt destul de insemnate, in Victoria si in alte localitati, ati văzut că se pune problema imprumuturilor UAT-urilor din Trezorerii tocmai să supravietuiască cheltuielilor de personal. Dar cred că odată cu dezvoltarea unui plan realist al zonei ne vom permite să avem și un astfel de serviciu.

**D-na consilier Saftiuc A**driana – dl. Lup are dreptate și anume poate că este supradimensionat aparatul primăriei, noi nu stim inca, cheltuielile de personal sunt foarte mari. Pe de altă parte suntem constienți că nu este foarte bine ce se intâmplă in oras, că sunt actiuni antisociale, care ar trebui stopate, politia locală nu stiu daca ar reusi.

In ceea ce priveste firma de paza, se plimbă ziua și etalează, sunt bani aruncati nu asigura paza obiectivelor, nu au competente să intervină, nu stiu, cert este că as fi pentru inființarea Politiei Locale.

**Dl. consilier Stânea Timotei** – vă rog să fiti atenti, nu se propune infiintarea Politiei ci doar un aviz de principiu, care in funcție de resurse se poate concretiza in timp.

**Dl. consilier Lup Alexa**ndru – ca să dăm acest aviz ar fi fost bine să fi fost niste date.

**D-na consilier Nitu Monica -** dar aceste date vor veni, nu se poate creea politia doar pe baza unui aviz și vor mai fi proiecte de hotarare care vor cuprinde cheltuieli, regulament etc.

**Dl. consilier Stânea Timotei –** doresc să vă spun un lucru, compartimentele de resort au obligatia de a elabora raportul de specialitate, nu era datoria mea să fac acest raport ci datoria compartimentului financiar. Dar noi nu vorbim de infiintare ci doar de un aviz de principiu, suntem de acord ca in orașul Victoria sa inceapa demersurile pentru infiintarea Politiei Locale? E oportun, e legal? Aceste lucruri trebuie să le discutăm noi acum.

Ati amintit de gunoaie, poate ca daca era Politie locala nu erau atatea, nu se spărgeau apartamente, daca era dl. Smădu poate ca avea altă părere, ca unul care a experimentat efectele unei infracțiuni.

As vrea sa aduc cateva argumente, vreau să mă intelege-ți, nu sunt supărat dacă proiectul este respins, am asistat la fapte, am vazut oameni agresati cu certificate medicale, s-au spart locuinte, fenomenul există trebuie doar constientizat.

Trebuie să gândim in interesul comunitatii, cand am intrebat ce se intampla cu cei 12 oameni care au suferit pagube auto și am intrebat cine plateste mi s-a spus ca Royall-ul nu răspunde, el raspunde de domeniul public iar daca oamenii vor sa recupereze paguba trebuie sa se adreseze instantei. Poate ca astfel de evenimente s-ar putea preveni.

Există situații clare care atestă că este nevoie de protectia persoanelor in Victoria.

Ceea ce mă ingrijoreaza pe mine este ca am avut discutii cu persoane, in această saptamana, care mi-au spus că nimeni nu face nimic, de acum in colo imi fac singur dreptate, deci vom asista la alte evenimente care in loc să diminueze pericolul il vor amplifica.

Am stat de vorbă cu persoane din Politie care au afirmat că este chiar oportună infiintarea Politiei locale, in sensul că ajuta activitatea acestora.

Eu am semnalat o necesitate, am supus-o analizei dvs. luați în calcul și decideți.

**D-na consilier Nițu Monica** – în Regulamentul de functionare al Poliției locale poate fi stipulat și sub ordine cui să fie, nu trebuie să fie in subordinea primarului sau a viceprimarului.

**Dl. consilier Stânea Tim**otei – se poate constitui ca serviciu separat care se va autofinanța și ajutat de consiliul local.

**Dl. consilier Lup Alexandru** – Politia locala este platită din bugetul local și este in subordinea primarului.

**Dl. consilier Miclea Ioan** – câte persoane ar trebui?

**Dl. consilier Stânea Tim**otei – se socotește 1 la 1000 de locuitori.

**Dl. consilier Miclea Ioan -** și atunci haide-ți să vedem cum o să fie, o să fie numai noaptea? O să fie două persoane pe schimb? Cum o să facă față la tot orașului? O să se fure în continuare.

**D-na consilier Pasere Alexandrina** – vreau să vă spun, așa cum au spus majoritatea, că îi văd pe cei de la firma de pază că nu fac nimic, acum să vedem și partea bună a lucrurilor, poate dacă avem poliție și se mai dau amenzi se schimbă lucrurile, deci eu aș susține propunerea făcută.

**Dl. consilier Ciceu Adr**ian – se face o confuzie cu firma de pază, ei au obiective clare

**Dl. consilier Stânea Tim**otei – ei nu răspund de proprietatea privată decât de cea publică, dacă vrei paza pe proprietatea privată se poate incheia un contract personal cu acestia.

Analizati oportunitatea și legalitatea înființarii Poliției Locale în vederea acordării unui aviz de principiu, dacă nu mai sunt discuții supun spre aprobare proiectul de hotărâre nr.11.

Nemaifiind discuții se supunea spre aprobare proiectul de hotărâre și se adoptă cu 7 voturi pentru, 2 împotrivă, 2 abţineri, proiectul nu a întrunit numărul necesar de voturi fiind respins.

**Proiect de Hotărâre nr.12 –** Cu privire la preluarea ca venit la bugetul local a excedentului înregistrat la data de 31.12.2017 al activitatilor finanțate integral din venituri proprii desfășurate direct de către U.AT Orașul Victoria

**Inițiator: Primar Cristian Gheorghe.**

Avizele comisiilor: C1 ,C2 , C3, C4, C5 – avize favorabile

Nemaifiind discuții se supunea spre aprobare proiectul de hotărâre și se adoptă cu 11 voturi pentru, niciunul împotrivă, nicio abţinere, devenind **Hotărârea Consiliului Local nr. 118**

**Proiect de Hotărâre nr.13 –** Cu privire la aprobarea înființării serviciului public de deratizare, dezinsecţie şi dezinfecţie din Orașul Victoria

**Inițiator: Primar Cristian Gheorghe.**

Avizele comisiilor: C1 ,C2 , C3, C4, C5 – avize favorabile

**Dl. Urian Nicolae** – Legea nr.51/2006 impune inființarea acestor servicii, la fel procedura este de a se transfera competența către Asociația Intercomunitară, are ca obiect de activitate servicii publice, conform legii deci aceste servicii trebuie să existe.

**Dl. consilier Stanea Dan**iel – de ce nu s-au implementat până acum?

**Dl. Urian Nicolae-** in lege erau unele termene care nu erau imperative, iar după modificările aduse actului normativ devin obligatorii.

Nemaifiind discuții se supunea spre aprobare proiectul de hotărâre și se adoptă cu 11 voturi pentru, niciunul împotrivă, nicio abţinere, devenind **Hotărârea Consiliului Local nr. 119**

**Proiect de Hotărâre nr.14-** Privind aprobarea implementării proiectului cultural

Festivalul ”La noi la Victoria veniți !”

**Inițiator: Primar Cristian Gheorghe.**

Avizele comisiilor: C1 ,C2 , C3, C4, C5 – avize favorabile

**Dl. consilier Lup Alexandru** – nu sunt de acord cum s-a procedat aici, pentru aceea parte a orașului care dorește zilele orașului și să știți că trebuie să ținem cont de ei, facem festival de folk, de jaz, de teatru, dar există oameni care preferă serbarea aceea, acea tradiție care s-a ținut in fiecare an. Acum venim și exacerbăm puțin ca să iasă - La Victoria veniți!

**D-na consilier Nițu Monica** – atât anul trecut cât și acum 2 ani au venit foarte mulți colegi de muncă care au fost incântați iar pe stadion arată foarte rustic iar muzica a fost de calitate.

**Dl. consilier Stânea Timotei** – aveți de făcut un amendament?

**Dl. consilier Lup Alexandru-** nu am doar mi-am spus punctul de vedere și am transmis dorința unei categori de cetățeni.

**Dl. consilier Stanea Daniel -** și anul trecut am repartizat 100 mii lei, s-au împărțit pe anumite sectoare, anul acesta am aprobat iar 100 de mii din care 80 de mii au fost repartizați la festivalul de folk. A fost foarte reușit și mă bucur să continuăm, se putea cuprinde in cadrul Zilelor orașului festivalul de folk, oricum sunt unite vor fi 24-25-26 august când se desfășoară sub denumirea de Victoria Marii Uniri!

**D-na consilier Saftiuc Adriana** – au fost organizate Zilele copilului, nu a mai fost Ziua copilului, problema a fost că in cele trei zile mai puțină atenție s-a acordat copilului, lumea a fost nemultumită, in sensul că au fost dansuri, muzica populara, muzică ușoară, zgomot, am atins și coarda sensibilă a acelul sector de care dvs. spuneți. Nu ar avea de ce să fie nemulțumiți că acum se organizează acest festival.

**Dl consilier Tabacu Traian** – in Câmpulung Muscel Zilele orașului tin o săptămână, se face in așa fel să nu se cheltuiască mulți bani și se tin multe concursuri, deci se poate să le imbini.

Nemaifiind discuții se supunea spre aprobare proiectul de hotărâre și se adoptă cu 11 voturi pentru, niciunul împotrivă, nicio abţinere, devenind **Hotărârea Consiliului Local nr. 120**

**Proiect de Hotărâre nr.15-** Privind aprobarea implementării proiectului cultural

”VICTORIA MARII UNIRI !”

**Inițiator: Primar Cristian Gheorghe.**

Avizele comisiilor: C1 ,C2 , C3, C4, C5 – avize favorabile

Nemaifiind discuții se supunea spre aprobare proiectul de hotărâre și se adoptă cu 11 voturi pentru, niciunul împotrivă, nicio abţinere, devenind **Hotărârea Consiliului Local nr. 121**

**Proiect de Hotărâre nr.16-** pentru modificarea și completarea titlului, preambulului și art.1 și 2 din HCL nr. 52/29.03.2018 -cu privire la organizarea de către Consiliul Local Victoria a manifestărilor dedicate: Zilei Eroilor, Ziua copilului 1 iunie, Zilelor Or.Victoria, Patronului spiritual al Or.Victoria Sf.Ştefan şi Săbători de iarnă

**Inițiator: Primar Cristian Gheorghe.**

Avizele comisiilor: C1 ,C2 , C3, C4, C5 – avize favorabile

Nemaifiind discuții se supunea spre aprobare proiectul de hotărâre și se adoptă cu 11 voturi pentru,unul împotrivă, nicio abţinere, devenind **Hotărârea Consiliului Local nr. 122.**

**III. DIVERSE**

1. Sesizarea înregistrată la U.A.T Or. Victoria cu nr. **11501/23RP/02.07.2018** prin care D-na Bucurenciu Viorica își exprimă nemulțumirea legată de obligația de plată a taxei speciale de salubrizare înstituită prin HCL nr.3/15.01.2018 și solicitați anularea acesteia, pentru locuința deținută în orașul Victoria, str.1 Decembrie , bl.7, ap.7 (locuință temporară).

* **D-na consilier Saftiuc Adriana** – initial altfel a fost conceput, in sensul că pentru cei care au locuințe temporare s-a intervenit și a fost mult diminuat, nu știu de ce această doamnă ar fi impotrivă.

Taxa de salubrizare achitată de sesizantă la com. Cârțișoara, pentru întreg anul 2018, se face venit la bugetul local al acesteia și nu poate face obiectul unui transfer la bugetul local al orașului Victoria, prin urmare pentru perioada de timp în care locuiește în Victoria, respectiv anotimpul de iarnă are obligația de a achita taxa de salubrizare la Victoria, iar la comuna Cârțișoara va depune o cerere conform art.24 din regulament, pentru această perioadă.

**Dl. consilier Miclea Ioan** – Taxa de salubrizare achitată de sesizantă la com. Cârțișoara, pentru întreg anul 2018, se face venit la bugetul local al acesteia și nu poate face obiectul unui transfer la bugetul local al orașului Victoria, prin urmare pentru perioada de timp în care locuiește în Victoria, respectiv anotimpul de iarnă are obligația de a achita taxa de salubrizare la Victoria, iar la comuna Cârțișoara va depune o cerere conform regulamentului, pentru această perioadă.

Conform regulamentului taxa specială de salubrizare plătită în plus se compensează sau restituie după caz, în termen de 30 zile de la data depunerii cererii formulată în acest sens, în condițiile Codului de Procedură Fiscală.

Eu sunt nemultumit pentru penalități, pentru termen, dacă am plătit in 27 mi-au spus ca am pebnalități și va trebui să modificăm termenul din hotărâre să fie sfârșitul lunii.

1. Adresa nr. 3512/22.06.2018, înregistrată cu nr. 10997/25.06.2018 prin care SAM servicii medicale SRL solicită acordul prntru autorizarea unui cabinet de Medicină Dentară în spațiul de la parterul spitalului.

Dl. Urian Nicolae – se solicită un acord in vederea autorizării unui cabinet de medicina dentara, in spatiul de la parterul spitalului deoarece contractul de asociere nu prevede si activitati de stomatologie. Acest lucru presupune completarea contractului de asociere ce se poate realiza prin proiect de hotărăre.

Consiliul este de acord cu initierea unui proiect de hotărâre.

**Dl. consilier Stînea Timotei –** având în vedere că ordinea de zi este epuizată declar ședinta închisă.

**PREȘEDINTE, SECRETAR,**

**STÎNEA TIMOTEI-VALENTIN TOCOAIE GABRIELA LENUȚA**